Zápisnica
zo zasadnutia dňa 12. apríla 2017

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie 
Mgr. Eva Franková, člen komisie
Ing. arch. Lucia Štasselová, člen komisie 
Mgr. Martin Pener, člen komisie

Neprítomní:
PhDr. Helena Vrábliková, člen komisie

Hostia:
- prezenčná listina

Program
1. Otvorenie
2. Návrh stanovisko Miestneho zastupiteľstva mestskej časti Bratislava – Ružinov k zmene Štatútu hlavného mesta Slovenskej republiky Bratislavy o pôsobnosti mestských častí vykonávať funkciu procesného opatrovníka podľa Civilného sporového poriadku, Civilného mimosporového poriadku a Správneho súdneho poriadku
3. Návrh Komunitného plánu sociálnych služieb mestskej časti Bratislava – Ružinov na roky 2017 - 2021
4. Rôzne

K bodu č. 2
Návrh stanovisko Miestneho zastupiteľstva mestskej časti Bratislava – Ružinov k zmene Štatútu hlavného mesta Slovenskej republiky Bratislavy o pôsobnosti mestských častí vykonávať funkciu procesného opatrovníka podľa Civilného sporového poriadku, Civilného mimosporového poriadku a Správneho súdneho poriadku

Na rokovaní Mestského zastupiteľstva hlavného mesta Slovenskej republiky Bratislavy bolo dňa 
27.10. 2016 v súlade s čl. 9 ods. 7 Štatútu hlavného mesta Slovenskej republiky Bratislavy schválené rozhodnutie č. 17/2016 primátora hlavného mesta o pôsobnosti mestských častí vykonávať funkciu procesného opatrovníka podľa Civilného sporového poriadku, Civilného mimosporového poriadku a Správneho súdneho poriadku. Dané zmeny boli vykonané v dôsledku zrušenia platnosti právneho predpisu Občianskeho súdneho poriadku a jeho nahradením novými procesnými kódexmi – Civilného sporového poriadku, Civilného mimosporového poriadku a Správneho súdneho poriadku. Primátor hlavného mesta požiadal listom zo dňa 19.12. 2016 v zmysle čl. 103 ods. 1 Štatútu hlavného mesta starostu mestskej časti Bratislava – Ružinov o zaslanie pripomienok mestskej časti k návrhu zmeny Štatútu. Mestská časť k prijatiu Štatútu nemala žiadne pripomienky, nakoľko zmena Štatútu vyvstala zo zmeny legislatívy resp. nahradením novými procesnými kódexmi. Svoje stanovisko doručila mestská časť hlavnému mestu listom zo dňa 13.1. 2017.
Na základe uvedeného primátor hlavného mesta požiadal starostu mestskej časti o zaslanie písomného stanoviska vo forme súhlasu alebo nesúhlasu miestneho zastupiteľstva k predloženému návrhu dodatku Štatútu do dvoch mesiacov odo dňa požiadania. Prílohou žiadosti je návrh dodatku Štatútu hlavného mesta vo veci výkonu funkcie opatrovníka fyzickej osoby, ktorú súd rozhodnutím obmedzil v spôsobilosti na právne úkony a vo veciach vyjadrovania sa o riadnej starostlivosti o maloletých podľa Civilného sporového poriadku, Civilného mimosporového poriadku a Správneho súdneho poriadku.

Komisia súhlasí s návrhom stanoviska Štatútu hlavného mesta Slovenskej republiky Bratislavy o pôsobnosti mestských častí vykonávať funkciu procesného opatrovníka podľa Civilného sporového poriadku, Civilného mimosporového poriadku a Správneho súdneho poriadku a odporúča zaslať stanovisko primátorovi hlavného mesta Slovenskej republiky Bratislavy.

Hlasovanie: 6 prítomní, 6 za, 0 proti, 0 sa zdržalo

K bodu č. 3
Návrh Komunitného plánu sociálnych služieb mestskej časti Bratislava – Ružinov na roky 2017 – 2021

V zmysle § 80 zákona č 448/2008 o sociálnych službách obec vypracováva, schvaľuje komunitný plán sociálnych služieb vo svojom územnom obvode a utvára podmienky na podporu komunitného rozvoja.
Komunitný plán sociálnych služieb mestskej časti Bratislava–Ružinov na roky 2017 – 2021 je strategický dokument, ktorý logicky nadväzuje na Program hospodárskeho a sociálneho rozvoja mestskej časti Bratislava–Ružinov na roky 2014 – 2020 s výhľadom do roku 2023. KPSS je sústredený výhradne na sociálnu oblasť. Zatiaľ čo v PHRSR je každá z oblastí špecifikovaná iba prostredníctvom základných informácií a súvislostí, KPSS rozpracováva sociálnu oblasť detailnejšie. Proces tvorby KPSS možno súhrnne označiť za komunitné plánovanie.
Dokument slúži ako nástroj strategického plánovania pre mestskú časť, ale má tiež informatívnu funkciu pre obyvateľov, poskytovateľov sociálnych služieb a investorov. Cieľom komunitného plánovania je zmapovať potreby jednotlivých komunít, ktoré sa nachádzajú v MČ a porovnať s miestnymi zdrojmi. Výsledkom získaných informácií, pomocou dotazníkov, má byť návrh stratégie rozvoja MČ na roky 2017 – 2021 v oblasti sociálnych služieb a reflexia potrieb miestnych komunít a obyvateľov MČ Bratislava –
Ružinov. KPSS MČ Bratislava–Ružinov na roky 2017 – 2021 bol spracovaný v súlade so zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
Dňa 14. 2. 2016 bola zverejnená výzva na predloženie ponuky pre zadanie zákazky podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov na „Komunitný plán sociálnych služieb MČ Bratislava–Ružinov na roky 2017-2021. Úspešným uchádzačom sa stala spoločnosť Gemini Group s. r. o., s ktorou bola uzavretá Zmluva o dielo. 
Na webovej stránke mestskej časti www.ruzinov.sk bol uverejnený formulár určený na prieskum verejnej mienky, v ktorom sa obyvatelia a organizácie mohli prostredníctvom otázok k vypracovaniu KPSS. Na Miestnom úrade bol zabezpečený dotazník v písomnej podobe. Dotazníkového prieskumu sa zúčastnilo 656 občanov a 14 organizácií pôsobiacich na území MČ Bratislava–Ružinov. Dňa 31.5. 2016 boli oslovení poslanci MZ MČ Bratislava-Ružinov, Bratislavského samosprávneho kraja, Hlavného mesta SR Bratislavy s výzvou na účasť v tomto dotazníkovom prieskume. Ku dňu 10. 6. 2016. zo všetkých oslovených poslancov sa zúčastnili dotazníkového prieskumu dvaja poslanci, muž a žena.
Dňa 18. 1. 2017 mestská časť pozvala na odbornú diskusiu a verejnú prezentáciu KPSS poslancov a organizácie pôsobiace na území MČ Bratislava–Ružinov. Prezentácii sa zúčastnilo 15 osôb: z toho traja poslanci vyššie uvedených zastupiteľstiev, zástupcovia organizácii.
Zaslané pripomienky boli doplňujúceho charakteru v obsahovej časti dokumentu. Časť z nich bola zapracovaná do obsahu dokumentu. Neboli vznesené pripomienky k návrhu zámerov. Dňa 13.3. 2017 mestská časť predložila návrh KPSS na verejnú diskusiu s občanmi, ktorá sa konala na Miestnom úrade. Pred verejnou diskusiou bol KPSS zverejnený na webe MČ Bratislava–Ružinov. Občania boli pozvaní aj prostredníctvom pozvánky v časopise ECHO. Zúčastnilo sa 11 občanov, z toho jeden poslanec. Zo strany občanov neboli vznesené žiadne pozmeňujúce návrhy.

Komisia berie predložený materiál na vedomie a odporúča Miestnemu zastupiteľstvu Komunitný plán sociálnych služieb mestskej časti Bratislava – Ružinov na roky 2017 – 2021 prijať.

Hlasovanie: 6 prítomní, 6 za, 0 proti, 0 sa zdržalo

K bodu č. 4
Vedúca odboru sociálnych služieb Mgr. Valková k uzneseniu Miestneho zastupiteľstva mestskej časti Bratislava – Ružinov vo veci návrhu plánu na zvýšenie počtu seniorov v zariadeniach mestskej časti informovala členov komisie o týchto skutočnostiach:
-	podľa vyjadrenia riaditeľky Domov dôchodcov k 31.3.2017 nespĺňa percentuálny podiel odborných zamestnancov na celkovom počte zamestnancov, nespĺňa maximálny počet prijímateľov sociálnych služieb na jedného zamestnanca. Mali by prijať ešte troch zamestnancov. V zariadení je veľká fluktuácia zamestnancov hlavne z dôvodu náročnosti práce a nízke finančné ohodnotenie opatrovateľského a ošetrovateľského personálu a sociálnych pracovníkov – „odborných zamestnancov“.
-	podľa vyjadrenia riaditeľky Ružinovského domova seniorov k 31.3.2017 spĺňajú percentuálny podiel odborných zamestnancov na celkovom počte zamestnancov, nespĺňa maximálny počet prijímateľov sociálnych služieb na jedného zamestnanca. Mali by prijať cca 40 zamestnancov. 

Mgr. Valková upozornila členov komisie na skutočnosť, že schválenie novely o sociálnych službách v septembri 2017 bude mať dopad na zmenu rozpočtu mestskej časti. Mestská časť bude musieť zvýšiť rozpočet o 724 780€.

Uznesenie: KSSl odporúča Miestnemu úradu mestskej časti Bratislava – Ružinov plnenie uznesenia Miestneho zastupiteľstva mestskej časti Bratislava – Ružinov číslo 434/XXV/2017 zo dňa 28.3.2017 v rámci strednodobého a dlhodobého hľadiska. 

Hlasovanie: 5 prítomní, 5 za, 0 proti, 0 sa zdržalo

Predseda komisie: Peter Hrapko, v.r.
Zapísala: Monika Repášová